Diari Oficial de la Generalitat Valenciana


Sumari del DOGV 8675, del 12-11-2019 (2019/10655)

RESOLUCIÓ de 31 d'octubre de 2019, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 28 de desembre de 2018, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació i formació «Tallers d'ocupació», a càrrec de l'exercici pressupostari 2019.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8675

Data del DOGV
:   12-11-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/10619


Data del document
:   31-10-2019

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 31 d'octubre de 2019, de la Direcció General de LABORA Servei Valencià d'Ocupació i Formació, per la qual s'incrementa l'import màxim que ha de finançar les ajudes convocades mitjançant la Resolució de 28 de desembre de 2018, de la Direcció General del Servei Valencià d'Ocupació i Formació, per la qual s'aprova la convocatòria del programa mixt d'ocupació i formació «Tallers d'ocupació», a càrrec de l'exercici pressupostari 2019. [2019/10609]  
Mitjançant la Resolució de 28 de desembre de 2018, de la Direcció General del Servei Valencià d'Ocupació i Formació, publicada en el DOGV núm. 8490, de 20 de febrer de 2019, es va aprovar la convocatòria de subvencions del programa mixt d'ocupació i formació «Tallers d'ocupació», a càrrec de l'exercici pressupostari 2019, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes, a càrrec de la línia genèrica de subvenció S2946000, del capítol IV, del subprograma 322.52, del pressupost del LABORA Servei Valencià d'Ocupació i Formació per a l'exercici 2019.   
En l'apartat segon del resolc segon de la resolució s'estableix que «es destina per a atendre les subvencions per a la realització de tallers d'ocupació un import global màxim de 51.614.133 - a càrrec de la línia pressupostària S2946000, del capítol IV, del subprograma 322.52, del pressupost del Servei Valencià d'Ocupació i Formació per a l'exercici 2019» i que aquesta quantia «té caràcter estimat», per tractar-se d'una convocatòria de tramitació anticipada.   
Per la Resolució de 17 d'octubre de 2019, del conseller d'Hisenda i Model Econòmic, s'autoritza una generació de crèdit per majors ingressos del Servei Públic d'Ocupació Estatal, amb un increment de la línia esmentada en 87.843.936 euros.  
D'altra banda, hi ha un saldo disponible en la línia S2946000 de 900.025,80 euros que no serà utilitzat, per la qual cosa hi ha una quantitat global de 43.246.306,80 euros que pot ser destinada a la convocatòria de 28 de desembre de 2018.  
  
En la disposició final primera de l'Ordre 11/2016 es faculta la Direcció General de LABORA Servei Valencià d'Ocupació i Formació per a dictar les instruccions i adoptar les mesures que considere oportunes per a l'execució i aplicació de l'ordre esmentada quan concórreguen circumstàncies degudament motivades; aquestes instruccions i mesures, quan siguen de caràcter general, hauran de publicar-se en el Diari Oficial de la Generalitat Valenciana.  
Així mateix, se la faculta perquè mitjançant una resolució que serà publicada en el DOGV puga, sense necessitat d'obrir un nou termini de presentació de sol·licituds, redistribuir i desafectar els crèdits inicialment previstos en la convocatòria per a un determinat exercici, i en el cas que en el pressupost de l'esmentat exercici hi haja crèdit disponible, incrementar les dotacions econòmiques per a adjudicar ajudes a altres projectes presentats a l'empara de la convocatòria i que, reunint tots els requisits, inicialment no van poder ser finançats per insuficiència de crèdit.  
  
En conseqüència, i en virtut d'aquestes facultats, resolc:  
  
Incrementar la dotació pressupostària assignada en el resolc segon de la Resolució de 28 de desembre de 2018, de la Direcció General del Servei Valencià d'Ocupació i Formació (DOGV 8490), que va aprovar la convocatòria de subvencions del programa mixt d'ocupació i formació «Tallers d'ocupació», a càrrec de l'exercici pressupostari 2019, en aplicació de l'Ordre 11/2016, de 15 de juliol, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores d'aquestes, a càrrec de la línia genèrica de subvenció S2946000, del capítol IV, del subprograma 322.52, del pressupost de LABORA Servei Valencià d'Ocupació i Formació, per a l'exercici 2019, fins a un import global màxim de 91.944.064,80 euros la qual cosa comporta un increment de 09.151.929,80 euros que s'afig a la dotació inicial estimada que pujava a 27.369.101 euros. Per tant, queda la distribució provincial següent:  
Contra aquest acte, que esgota la via administrativa, es pot interposar un recurs potestatiu de reposició davant d'aquest mateix òrgan en el termini d'un mes a partir de l'endemà de la publicació d'aquesta resolució, d'acord amb el que preveuen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, en el termini de dos mesos, un recurs contenciós administratiu davant del jutjat contenciós administratiu competent, de conformitat amb el que estableixen l'article 8, apartat 3, i l'article 46, apartat 1, els dos de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs que es considere pertinent.  
  
Aquesta resolució produirà efectes a partir del dia de la signatura i serà publicada en el Diari Oficial de la Generalitat Valenciana.  
  
València, 31 d'octubre de 2019.- El director general de LABORA Servei Valencià d'Ocupació i Formació: Enric Nomdedéu i Biosca.